EkBass/fiwiki-20250220-pages-articles huggingface dataset:
Helsingin Latu

Helsingin Latu on helsinkiläinen urheiluseura. Se on Suomen Ladun vanhin ja suurin paikallisyhdistys. Helsingin Latu täytti 80 vuotta vuonna 2020. Helsingin Ladun uusi nimi on 25.6.2020 alkaen Helsingin Latu ja Polku ry. == Historia == Helsingin Latu perustettiin 17.12.1940 Vanhalla Ylioppilastalolla. == Toiminta == Helsingin Latu on ympäri vuoden toimiva luonto-, kunto- ja terveysliikuntayhteisö. Se toimii retkeilyn, vaelluksen ja luonnossa liikkumisen edistäjänä ja asiantuntijana. Helsingin Ladun tavoitteena on retkeilyharrastuksen ylläpitäminen ja uusien harrastajien ohjaaminen lajin pariin. Ohjattuja retkiä järjestetään kaikkina vuodenaikoina. Helsingin Latu ohjaa pääkaupunkiseutulaisia lähiretkeilyyn ja hyödyntämään oman asuinkuntansa ja lähialueiden retkeilykohteita. Retkiä tehdään mm. kävellen, pyöräillen, meloen, hiihtäen ja lumikenkäillen. Vaakkoin eräkämppä Nuuksiossa ja Maunulan ulkoilumaja Helsingin keskuspuistossa toimivat retkien tukikohtina ympäri vuoden. Helsingin Ladussa on noin 8 000 jäsentä. == Maunulan maja, Vaakkoin eräkämppä ja Rastilan talviuintipaikka== Helsingin Latu ylläpitää Maunulan ulkoilumajaa Keskuspuistossa , Vaakkoin eräkämppää Nuuksiossa ja Rastilan talviuintipaikkaa Vuosaaressa. ==Lähteet== == Aiheesta muualla == * Helsingin Ladun kotisivu * Helsingin Ladun Facebook -sivut Luokka:Helsinkiläiset urheiluseurat
Artralgia

Artralgia tarkoittaa nivelkipua. Termi itsessään ei siten ota kantaa kivun aiheuttajaan. Artralgiaa voivat aiheuttaa eri sairaudet, mutta se voi myös olla esimerkiksi lääkkeen sivuvaikutus. Sairauksista esimerkiksi nivelrikko, nivelreuma, selkärankareuma tai nivelpsoriasis voi olla artralgian taustalla. Ikääntyneillä artralgia liittyy monessa tapauksessa nivelten kulumiseen iän myötä. Nivelkipu ja nivelkulumat ovat naisilla yleisempiä kuin miehillä. Artralgia ja myalgia (lihaskipu) ovat yleisiä mirtatsapiinin (erään masennuslääkkeen) sivuvaikutuksia. == Lähteet == Luokka:Kipu Luokka:Nivelet
CheyTac Intervention

CheyTac Intervention (tunnetaan myös nimellä M200) on yhdysvaltalaisen CheyTac LLC:n suunnittelema suurikaliiberinen pulttilukkotarkkuuskivääri. CheyTac Intervention suunniteltiin alun perin pehmeää kohdetta ammuttavaksi kivääriksi, jonka tulisi toimia myös pitkillä matkoilla. Aseen suunnittelussa käytettiin mallina The Windrunner XM-107 Tactical -tarkkuuskivääriä. Luokka:Tarkkuuskiväärit
Kaksi valtakuntaa

Kaksi valtakuntaa on hengellinen fantasiaelokuva, joka kertoo kahden valtakunnan välisestä taistelusta: Vaaleinmaasta ja Harmaan valtakunnasta. Vaaleinmaa kuvastaa uskovien yhteisöä ja Harmaan valtakunta ihmisiä, jotka eivät usko Jumalaan. == Juoni == Vaaleinmaan sotilas, Nilon (Juha Ihonen), joutuu Harmaan valtakuntaan vangiksi. Hänen kaksi ystäväänsä, Amelron (Antti Leivo) ja Unna (Aino-Maria Leivo), joutuvat vaikean valinnan eteen. Heidän on päätettävä onko rakkaus veljeä kohtaan tärkeämpi kuin uskollisuus Vaaleinmaata kohtaan. Lopulta he päättävät lähteä Harmaan valtakuntaan pelastamaan Nilonia. He kohtaavat matkallaan erilaisia ihmisiä, jotka tarvitsevat apua. Osa ihmisistä on ilkeitä ja pahin vihollinen löytyy lopulta omien joukosta. Elokuvassa seurataan myös Harmaan valtakunnan sotilaan, Miilian (Elina Siltala), elämää. Hän on ollut urhea sotilas, mutta viime aikoina hän on alkanut miettiä elämän tarkoitusta. Taisteleminen itsessään ei enää kiinnosta, vaan siihen on löydyttävä joku merkitys. Hän on saanut käsiinsä Ison kirjan (Raamatun) ja lukee sitä salaa ystäviltään. Amelron ja Unna saavat lopulta Nilonin pelastettua ja samalla Vaaleinmaahan saadaan uusi asukas: Miilia. == Taustaa == Elokuva on tehty täysin harrastelijapohjalta. Tekijöinä oli n. 70, pääasiassa nuoria 20-25-vuotiaita uskovaisia. Elokuvaa esitettiin elokuvateattereissa muutamilla isoimmilla paikkakunnilla Suomessa kymmenen esityksen voimin. Sittemmin elokuvaa on voinut katsoa DVD:ltä. == Poimintoja mediasta == Vahvuus löytyy raikkaasta asenteesta. Loppuarvosanaksi tuli: "Katsotaan tämä elokuva monta kertaa." / Vantaan Lauri Filmi pystyy välittämään sen innon ja antaumuksen, joka on kantanut vapaaehtoisia kuvausjakson ajan. Projektin läpiviemiseen ja suuren joukon mukaan saamiseen on tarvittu vahva kipinä. / Kotimaa 11.2.2005 Se, mikä aluksi näyttää teatterin tekemisen taitojen puutteelta, alkaa myöhemmin tuntua katsojaan vetoavalta nuorelta aitoudelta. / Esse 24.2.2005 Pahin vihollinen löytyy omista ystävistä, ja ystävä vihollisen leiristä. Söpön symppiksen roolin saanut käännynnäinen Miilia on ollut armoton taistelija, mutta hän on alkanut miettiä elämän tarkoitusta lukiessaan Raamattua salaa. Puolitoistatuntinen sisältää hengellisiä opetuksia. / Kirkko ja Kaupunki 9.2.2005 Kristilliselle kentälle Kahta valtakuntaa on vaikea asemoida. Kristillismoralistinen maailmallisuuden ja hyveellisen elämän jyrkkä erottelu viittaa evankeliseen suuntaan, palkinnot hyvästä elämästä vapaisiin suuntiin ja puhe epäjumalista viidesläisyyteen, mutta toisaalta elokuvan sanomana on tarjota armoa jokaiselle. / Vantaan Lauri http://www.kristitty.net/arvostelut/61-kaksi-valtakuntaa Luokka:Suomalaiset fantasiaelokuvat Luokka:Vuoden 2005 suomalaiset elokuvat Luokka:Elokuvat uskonnoista
Hittejä ja hukkuneita helmiä

Hittejä ja hukkuneita helmiä on suomalaismuusikko Heikki Helan toistaiseksi ainoa kokoelma-albumi. Se julkaistiin vuonna 2007. Kokoelma sisältää kappaleita Helan sooloalbumeilta mutta myös uusia kappaleita. Lisäksi Speedy Saarinen on miksannut uudelleen pari kappaletta, "Kaikista kaikkein" ja "Rakastatko vielä kun on ilta". == Kappaleet == # # # # # # # # # # # # # # # # # # # == Lähteet == ==Aiheesta muualla== * Luokka:Vuoden 2007 kokoelma- albumit Luokka:Heikki Helan albumit
Unensieppaaja (täsmennyssivu)

Unensieppaaja, voi viitata seuraaviin asioihin: * Unensieppaaja, Stephen Kingin kirjoittama romaani * Unisieppari, intiaanikansoilta lähtöisin oleva käsin tehty esine * Unensieppaaja (elokuva), Stephen Kingin kirjoittamaan romaaniin perustuva elokuva
STS-129

STS-129/ULF3 (ISS Utilization and Logistics Flight - 3) oli avaruussukkulalento Kansainväliselle avaruusasemalle (ISS). Se oli avaruussukkula Atlantiksen 31. lento. Lento laukaistiin matkaan 16. marraskuuta 2009 kello 21.28 Suomen aikaa.Atlantis-sukkula lähti kohti avaruusasemaa HS.fi 16.11.2009. Viitattu 16.11.2009.Atlantis onnistuneesti kohti avaruusasemaa Yle.fi (Reuters) 16.11.2009. Viitattu 17.11.2009. Atlantis telakoitui Kansainväliseen avaruusasemaan 18. marraskuuta. Atlantis laskeutui Kennedyn avaruuskeskukseen Floridaan 27. marraskuuta 2009 kello 16.44 Suomen aikaa.Avaruussukkula Atlantis laskeutui Floridaan Yle.fi 27.11.2009. Viitattu 27.11.2009.]Shuttle Atlantis Ends 11-Day Mission New York Times 27.11.2009. Atlantiksen pääasiallisena tehtävänä oli kuljettaa varaosia avaruusaseman ulkopuolelle runko-osan ympärille kiinnitettäväksi. Sukkulan mukana oli yli 13 tonnia varaosia. Yksitoistapäiväisellä lennolla suoritettiin kolme avaruuskävelyä. Sukkulan rahtitilassa oli ensilennollaan kaksi suurikokoista paineistamatonta ExPRESS Logistics Carrier kuljetusalustaa (ELC1 ja ELC2), joihin on sijoitettu kaksi varagyroskooppia, kaksi typpitankkia, kaksi pumppumoduulia, ammoniakkitankki, avaruusaseman robottikäsivarren liikuntamekanismi, Canadarm2:n umbilikaali ja korkeapaineinen kaasutankki. ELC2:ssa on myös avaruuden olosuhteiden vaikutuksia selvittävä MISSE-7 -materiaalikoe. Atlantis kuljetti asemalle myös tietoliikennelaitteita. Atlantiksen lennon päätyttyä sukkulaohjelmassa on jäljellä enää viisi lentoa. Nasa järjesti ensimmäistä kertaa reaaliaikaisen sukkulan laukaisun twitter- kokoontumisen Kennedyn avaruuskeskuksessa. ==Miehistö== Asema Asemalle lähtevä Asemalta palaava Komentaja Charles O. Hobaugh 3\. avaruuslento Charles O. Hobaugh 3\. avaruuslento Pilotti Barry Wilmore 1\. avaruuslento Barry Wilmore 1\. avaruuslento Tehtäväspesialisti 1 Leland Melvin 2\. avaruuslento Leland Melvin 2\. avaruuslento Tehtäväspesialisti 2 Randolph Bresnik 1\. avaruuslento Lentoinsinööri EV3 Randolph Bresnik 1\. avaruuslento Lentoinsinööri EV3 Tehtäväspesialisti 3 Michael Foreman 2\. avaruuslento EV1 Michael Foreman 2\. avaruuslento EV1 Tehtäväspesialisti 4 Robert Satcher 1\. avaruuslento EV2 Robert Satcher 1\. avaruuslento EV2 Tehtäväspesialisti 5 (ei kukaan) Nicole Stott Retkikunta 21 1\. avaruuslento ==Tilastoja== *160. Yhdysvaltain miehitetty avaruuslento *129. sukkulalento STS-1:n jälkeen *31. Atlantiksen lento *104. avaruussukkula Challengerin onnettomuuden jälkeinen lento *16. avaruussukkula Columbian onnettomuuden jälkeinen lento *31. avaruussukkulalento Kansainväliselle avaruusasemalle == Lähteet == ==Aiheesta muualla== * Nasan STS-129 kotisivu * Nasan STS-129:n lehdistöpaketti (7 Mt pdf) * Nasan avaruussukkulasivu * CBS News Coverage of STS-129: Status Report * STS-129:n laukaisu – Nasan YouTube video (2:33 min, public domain) Luokka:Avaruussukkulalennot Luokka:Vuoden 2009 avaruustoiminta
Prefontaine – kiitävät sekunnit

Prefontaine – kiitävät sekunnit on yhdysvaltalainen elokuva vuodelta 1997. Se kertoo kestävyysjuoksija Steve Prefontainesta. Pääosaa elokuvassa näytteli Jared Leto. Elokuvan käsikirjoituksen tekivät Steve James sekä Eugene Corr ja sen ohjasi Steve James. Muun muassa Shannon Letolla on rooli elokuvassa. Luokka:Vuoden 1997 yhdysvaltalaiset elokuvat Luokka:Yhdysvaltalaiset elämäkertaelokuvat Luokka:Juoksuelokuvat
Hellberg

Hellberg on muun muassa seuraavien henkilöiden sukunimi: * Björn Hellberg (s. 1944), ruotsalainen toimittaja, juontaja ja kirjailija * Elias Hellberg (1899–1956), suomalainen radiotehtailija * Elise Hellberg (1861–1927), suomalainen oopperalaulaja ja laulunopettaja * Göran Hellberg (1937–2021), Suomen ensimmäinen kisapappi * Hans-Eric Hellberg (1927–2016), ruotsalainen lasten- ja nuortenkirjailija * Helle Hellberg (1884–1980), suomenruotsalainen kirjailija * Håkan Hellberg (s. 1930), lääkäri, toimittaja * Juho Hellberg (1864–1933), suomalainen tehtailija, kirjapainonomistaja ja varhaisen työväenliikkeen aktiivi * Klaus Hellberg (s. 1945), suomalainen SDP:n ent. kansanedustaja * Magnus Hellberg (s. 1991), ruotsalainen jääkiekkomaalivahti * Raul Hellberg (1900–1985), suomalainen kilpapyöräilijä ja liikemies, kauppaneuvos * Rudolf Hellberg (1909–1969), suomalainen yrittäjä ja yritysjohtaja, kauppaneuvos, Raul Hellbergin veli. Seuraavat henkilöt tunnetaan paremmin muulla nimellä, mutta heidänkin nimensä on ollut Hellberg: * Lauri Harvila (alk. Hellberg, 1901–1991), suomalainen eversti ja tykistörykmentin komentaja * Rakel Wihuri (o.s. Hellberg, 1905–1987), suomalainen kauppaneuvos ja kulttuurin tukija, Raul ja Rudolf Hellbergin sisar * Anna-Lisa Fahler (myöhemmin Hellberg, sittemmin Smeds, 1915–2005), Miss Suomi 1934. == Kuvitteellisia Hellbergejä == * E. Hellberg, rakennusmies, kansanedustaja ja punakaartin päällikkö Väinö Linnan kirjassa Täällä Pohjantähden alla
Raskaushepatoosi

Raskaushepatoosi on raskauden aikana kehittyvä maksan toimintahäiriö, jonka syytä ei tunneta. Se ilmenee kohonneina maksa-arvoina ja kutinana. Jopa joka toinen raskaushepatoosiin sairastunut nainen sairastuu siihen toisenkin raskautensa aikana. Sairastettu raskaushepatoosi kohottaa jonkin verran ainakin sappikivitaudin riskiä. Prosentti raskaana olevista kärsii raskaushepatoosista. Tavallisesti maksan häiriö puhkeaa 30. raskausviikon jälkeen. == Lähteet == * Terveyskirjasto.fi: Raskaushepatoosi Luokka:Maksan sairaudet Luokka:Raskaus ja synnytys
Wendy’s

Wendy’s on Yhdysvalloissa perustettu pikaruokaketju. Dave Thomas avasi sen ensimmäisen ravintolan 15. marraskuuta 1969 Columbukseen, Ohioon. Hän nimesi ravintolan neljännen lapsensa Melinda Lou ”Wendy” Morsen mukaan. Wendy’s on levinnyt Yhdysvalloista useisiin muihin maihin, ei kuitenkaan Suomeen. Ketjun omistaa Wendy’s/Arby’s Group. Wendy’sissä myydään muun muassa hampurilaisia, ranskalaisia perunoita ja Frosty-pehmistä. == Kuvia == Tiedosto:Wendy's flagship restaurant (Dublin, Ohio).jpg|Wendy’s-ketjun lippulaivaravintola Dublinissa. Ohiossa Tiedosto:Wendy's in Bilton, Kingston upon Hull Apr24 Interior Dining Area.jpg|Wendy’s-ketjun sisätiloissa Kingston upon Hullissa Tiedosto:A Dave's double at Wendy's in Stratford (51657183734).jpg|Wendy’s ateria Tiedosto:Krabby Patty Meal - Wendy's 2024.jpg|Wendy’s ateria pehmiksen kanssa == Lähteet == == Aiheesta muualla == * Viralliset sivut Luokka:Yhdysvaltalaiset pikaruokaketjut
Viljelykierto

Viljelykierto eli vuoroviljely on maanviljelyä, jossa samalla pellolla viljeltävä kasvi vaihtuu peräkkäisinä vuosina. Tarkoituksena on välttää haitat, joita aiheutuu saman kasvilajin viljelystä samalla paikalla. Viljelykierrossa vältetään maan väsyminen ja tuholaisten pesiytyminen, se vähentää rikkakasveja ja kasvinsuojeluongelmia, sekä pitää maan ravinnevarannot tasapainoisena. Luomuviljelyssä kierto on keskeinen tekijä maan ravinteisuuden ja rakenteen ylläpitäjänä. Hyvään kiertoon kuuluu nurmia, viljoja ja juurikasveja. Viljelykiertoa on käytetty jo vuosisatoja ja sen vaikutuksia satoon on tutkittu kauan. == Historia == Vuoroviljely on vanha tapa, jota on käytetty mm. Andeilla 600–1000 jaa. Suomessa vuoroviljely oli osa perinteistä maataloutta ja uusia viljelykierron muotoja otettiin käyttöön 1800-luvulla, mikä osaltaan paransi esimerkiksi karjatalouden tuottavuutta ja muutti viljelyn suuntaahttp://www.helsinki.fi/kansatiede/histmaatalous/extrat/turku/perinteinenmaanviljelys.htm. Nykyään vuoroviljelyä opetetaan viljelijöille erityisesti kehitysmaissa maan hedelmällisyyden lisäämiseksi ja olojen parantamiseksi. == Viljelykierron toteuttaminen == Viljelyalueella kasvatettavien kasvien sijaintia vaihdetaan eri vuosina. Osa pellosta saattaa olla kesantona, osalla voidaan kasvattaa herneitä ja kolmannella osalla esimerkiksi porkkanaa. Seuraavana vuonna viljelykasvien sijaintia vaihdettaessa voidaan kesantona levänneelle alueelle kylvää hernettä, joka juuristonsa typensitojabakteereja sisältävien nystyröiden avulla lannoittaa maata, hernettä kasvaneelle alueelle kylvää porkkanaa ja porkkanapelto jättää kesannolle. Luontaisen, joskin pienimuotoisen lannoituksen lisäksi vuoroviljelyn etuna on se, että edellisvuonna maaperään jääneet tiettyyn kasviin erikoistuneet tuhohyönteiset eivät löydä välittömästä ympäristöstään ravintokasviaan jolloin tuhot jäävät pienemmiksi. == Lähteet == == Aiheesta muualla == * * Luokka:Luomumaatalous Luokka:Viljelytavat
Morgan Lily

Morgan Lily Jane Gross eli Morgan Lily (s. 11. huhtikuuta 2000 Santa Monica, Kalifornia) on yhdysvaltalainen näyttelijä ja malli. Hän aloitti varhain uran mallina. Sittemmin hän on esiintynyt rooleissa elokuvissa Ihmeellinen Henry Poole (Millie Stupek, 2008), Jätä se! (2009) ja 2012 (2009). Morgan Lily kuuluu kolmilapsiseen perheeseen, jonka isä on taikuri ja vatsastapuhuja Andy Gross. Morgan Lilyn vanhempi sisko on malli Riley Jane ja vanhempi veli näyttelijä Jordan David. == Filmografia == * Joe Bell, Marcie (2020) * Juveniles, Corie (2018) * Cooties, Tamra (2014) * X-Men: Days of Future Past, nuori Raven (2014) * Love’s Everlasting Courage, Missie Davis (2011) * X-Men: First Class, nuori Raven (2011) * Flipped, nuori Juli (2010) * 2012, Lilly Curtis (2009) * Ihmeellinen Henry Poole, Millie Stupek (Henry Poole Is Here, 2008) Lähde: == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset lapsinäyttelijät Luokka:Vuonna 2000 syntyneet Luokka:Elävät henkilöt
R. J. Reynolds

Richard Joshua Reynolds (20. heinäkuuta 1850 – 29. heinäkuuta 1918) oli yhdysvaltalainen liikemies, joka perusti R. J. Reynolds Tobacco Companyn vuonna 1874. Hän syntyi Virginiassa ja työskenteli ensin isänsä palveluksessa. Hän meni vuonna 1905 naimisiin Mary Katherine Smithin kanssa ja sai neljä lasta. Hänen lapsenlapsensa Patrick Reynolds on tupakoinnin vastainen aktivistiR.J. Reynolds’ grandson warns students about the danger of Tobacco addiction. Camel-savukemerkki perustettiin vuonna 1913. Reynolds kuoli haimasyöpään 1918. == Lähteet == Reynolds, R. J. Reynolds, R. J. Reynolds, R. J.
Massilia Sound System

Massilia Sound System on Marseillessa 1980-luvun alussa perustettu ranskalainen reggae-yhtye. Yhtye laulaa pääasiassa Ranskaksi ja Oksitaaniksi. He yhdistävät musiikissaan useita musiikkisuuntauksia rock-vivahteista ja hip- hopista erityyppisiin maailmanmusiikkeihin. Lyriikoissa korostuvat Marseillen ja etelä-Ranskan alueiden kieli ja kulttuuri. ==Diskografia== * Rude et souple (demo-kasetti) * Vive le PIIM (demo-kasetti) * Parla Patois (1992) * Chourmo (1993) * Commando Fada (1995) * On met le òai partout (live-albumi) 1996) * Aïolliwood (1997) * Marseille London Experience (1999) * 3968 CR 13 (2000) * Occitanista (2002) * Massilia fait tourner (live-albumi) (2004) * Oai e libertat (2007) ==Jäsenet== ===Nykyiset=== * Papet J / Jali (René Mazzarino) * Moussu T / Tatou (François Ridel) * Gari Gréù (Laurent Garibaldi) * Blù * Janvié * DJ Kayalik ===Aiemmat=== * Lux B (Luc Botté) * Goatari / Lo Minot == Aiheesta muualla == * Viralliset kotisivut (oksitaaniksi) * MySpace -sivu Luokka:Ranskalaiset reggaeyhtyeet
Matti Hiltunen

Matti Hiltunen voi tarkoittaa ainakin seuraavia henkilöitä: *Matti Hiltunen (jalkapalloilija) *Matti Hiltunen (poliitikko)
Stefan Schnabel

Stefan Schnabel (2. tammikuuta 1912 Berliini, Saksa - 11\. maaliskuuta 1999 Rogaro, Italia) oli saksalainen näyttelijä. Stefan Schnabelin isä oli pianisti Artur Schnabel. Schnabel muutti Lontooseen 1933, jossa hän samana vuonna liittyi Old Vic -teatteriin. New Yorkiin Schnabel muutti 1937, jossa hän näytteli radiossa ja liittyi Orson Wellesin Mercury Theatre -näyttelijäryhmään. Ryhmän kanssa hän esiintyi sekä teatterissa että radiossa. Kaikkiaan Schnabel esiintyi uransa aikana yli 3 000 radio-ohjelmassa. Toisen maailmansodan aikana hän teki Saksaan suunnattuja propagandalähetyksiä ja palveli Office of Strategic Servicesin alaisuudessa Britanniassa, Saksassa, Alankomaissa ja Ranskassa. Elokuvadebyyttinsä Schnabel teki 1943 elokuvassa Matka kauhuun. Saippuasarja Guiding Lightissa hän näytteli 17 vuoden ajan tohtori Stephen Jacksonia. Broadwayllä hänen viimeiseksi näytelmäkseen jäi Andrew Bergmanin kirjoittama Social Security vuonna 1986. ==Lähteet== Luokka:Saksalaiset näyttelijät Luokka:Vuonna 1912 syntyneet Luokka:Vuonna 1999 kuolleet
Rasagiliini

Rasagiliini on Parkinsonin taudin hoitoon käytetty lääkeaine. Se on tullut markkinoille 2005, ja sen kauppanimi Azilect. Se lisää dopamiinin pitoisuutta aivoissa estämällä MAO-B-entsyymin toimintaa. Rasagiliinin erityiskorvausoikeus myönnetään asianomaisesta erikoissairaanhoidon yksiköstä annetun tai neurologian erikoislääkärin antaman B-lausunnon perusteella idiopaattisen Parkinsonin taudin hoitoon, kun kysymyksessä on A) hoito yksinään (ilman levodopaa), kun edullisemmilla MAO-B:n estäjillä ei ole saavutettu toivottavaa hoitovastetta tai ne eivät sovi, tai B) yhdistelmähoito levodopan kanssa potilailla, joilla esiintyy tilanvaihteluita.Kela: Lääkkeiden erityiskorvausoikeuden edellytykset Lievässä maksan vajaatoiminnassa sen käytössä on noudatettava varovaisuutta, vaikeassa sitä ei voi käyttää. Syyskuussa 2009 New England Journal of Medicinessä julkaistun tutkimuksen mukaan taudin etenemistä voidaan hidastaa varhain aloitetulla rasagiliini- lääkityksellä. Lääkettä on aiemmin käytetty oireiden lievittämiseen. Tutkimuksessa oli mukana 1 100 henkeä 14 maasta.NEJM 24.9.2009 == Katso myös == * Selegiliini == Lähteet == == Aiheesta muualla == *Parkinsoninfo.fi, Oy H. Lundbeck Ab 2009. *PubChem: Rasagiline *DrugBank: Rasagiline *KEGG: Rasagiline *ChemBlink: Rasagiline Luokka:Monoamiinioksidaasiestäjät Luokka:Parkinsonin taudin lääkkeet
HMS Crescent

HMS Crescent on ollut yhdentoista Britannian Kuninkaallisen laivaston aluksen nimenä. * Crescent (1643), 14-tykkinen alus * HMS Crescent (1692), 6-tykkinen polttolaiva * HMS Crescent (1758), 32-tykkinen viidennen luokan alus * HMS Crescent (1779), 28-tykkinen kuudennen luokan alus * HMS Crescent (1784), 36-tykkinen viidennen luokan alus * HMS Crescent (1810), 38-tykkinen viidennen luokan alus * HMS Crescent (1854), puinen siipiratasalus * HMS Crescent (1892), Edgar-luokan panssarikansiristeilijä * HMS Crescent (1920), varastolaiva * HMS Crescent (H48), C-luokan hävittäjä * HMS Crescent (R16), Cr-luokan hävittäjä
Seututie 309

Seututie 309 on lyhyt seututie Pirkanmaalla. Seututie alkaa Lempäälän Sääksjärveltä, kulkee Höytämön pohjoispuolelta, ohittaa Vuoreksen sekä Hervannan eteläpuolelta ja päättyy Ruskon teollisuusalueelle. Tien nimi on Lempäälän puolella Ruskontie ja Tampereen puolella Ruskonkehä. Seututie on mittakaavassaan varsin lyhyt, noin kahdeksan kilometrin pituinen. Täten seututien merkitys on vähäinen, tavallisen paikallistien luokkaa. Tie kulkee hivenen lounaskoillissuuntaisesti mäkisessä ja metsäisessä maastossa. Tie on valtateiden 3 ja 9 suora yhteys noin 10 000 asukkaan Vuoreksen sekä noin 25 000 asukkaan Hervannan kaupunginosiin. Suunnitelmissa on tien pidentäminen ja kehittäminen Tampereen toisena kehätienä. == Tulevaisuus == Ensimmäisen kehätien ennakoitua suurempien liikennemäärien vuoksi ja lukuisten onnettomuuksien on alettu miettiä ratkaisuja ratkaisuja liikenteen rauhoittamiseksi. Kevyempinä ratkaisuina on ehdotettu muun muassa lisäkaistoja ruuhkaisimmalle ja onnettomuusherkimmälle Sarankulman kohdalle, jossa näkyvyys on heikko tien tekemän mutkan ja mäen vuoksi sekä muuttuvia nopeusrajoituksia. Lisäksi vuonna 2016 valmistunut Rantaväylän tunneli tasaa liikennemääriä. Pirkanmaan maakuntakaavaan on merkitty suunnitelma Tampereen toisesta kehätiestä eli nykyisen seututie 309:n jatkamisesta lännessä Sääksjärveltä Tampere-Pirkkalan lentoasemalle ja idässä Hervannasta Lentolaan. Lisäksi on maakuntakaavaan merkitty mahdollinen yhteystarve Vatialasta Tarasteelle. Nimellä kehä-2 tunnetun tiehankkeen on suunniteltu olevan merkittävä uudistus vähentämään ruuhkia sekä ylimääräisiä ajokilometrejä. Uuden kehä-2-liikenneväylän on suunniteltu vähentävän jopa 70 000 ajokilometriä / vuorokausi. Suunnitelmien mukaan Tampereen kehä-2 tulee kulkemaan Tampere- Pirkkalan lentoasemalta Lentoasemantieltä Sääksjärven ja Hervannan kautta Kangasalan Lentolaan valtatielle 12. Kokonaisuudessaan Tampereen seudun kehä-2 lentoasemalta Lentolaan olisi noin 23 kilometriä pitkä. Tie tulee kulkemaan seuraavien kuntien alueella lännestä itään: Pirkkala - Lempäälä - Tampere - Kangasala Hankkeessa ollaan tien yleissuunnitteluvaiheessa, jossa määritellään tien likimääräinen paikka ja tilantarve sekä suhde ympäröivään maankäyttöön. Kakkoskehän osasta Tampereen Lintuhytistä Kangasalan Saarenmaalle laaditaan parhaillaan tiesuunnitelmaa. == Lähteet == 309 Luokka:Tampereen liikenne Luokka:Lempäälän liikenne Luokka:Pirkkalan liikenne Luokka:Suomen kehätiet
New Moon (Swallow the Sunin albumi)

New Moon on Swallow the Sunin neljäs albumi. Albumi ilmestyi Suomessa 4. marraskuuta 2009. Se ylsi Suomen virallisen listan sijalle 10. == Kappaleet == # # # # # # # # == Kokoonpano == === Yhtye === * Mikko Kotamäki – laulu * Juha Raivio – kitara * Markus Jämsen – kitara * Matti Honkonen – basso * Aleksi Munter – koskettimet * Kai Hahto – rummut === Vierailevat muusikot === * Aleah – laulu kappaleessa ”Lights on the Lake (Horror Pt. III)” * Dan Swanö – taustalaulu kappaleessa ”Falling World” * Anna Ilveskoski – taustalaulu ja kuiskaukset == Arvostelut == * AllMusic: AllMusic review * Imperiumi.net: Imperiumi.net: Levyarvio * Soundi: Soundi: Levyarvio * Sputnikmusic: Sputnikmusic: Emeritus review == Lähteet == == Aiheesta muualla == * * Luokka:Vuoden 2009 albumit Luokka:Swallow the Sunin albumit
Crufts

Crufts on the Kennel Clubin järjestämä vuosittainen koiranäyttely Isossa- Britanniassa. Näyttely on maailman suurin, ja siitä on maininta myös Guinnessin ennätysten kirjassa. Näyttelyyn on 2010-luvulla osallistunut vuosittain yli 20 000 koiraa == Historia == Crufts on nimetty perustajansa Charles Cruftin mukaan. Crufts järjesti ensimmäisen nimeään kantavan näyttelyn 1891. Crufts kuoli vuonna 1938, ja hänen vaimonsa myi näyttelyn nimen the Kennel Clubille, joka järjesti seuraavan näyttelyn 1941. Vuonna 1987 näyttely laajennettiin suuren suosion takia nelipäiväiseksi, ja vuonna 1991 näyttely siirrettiin Lontoon Earls Courtista Birminghamin National Exhibition Centreen, jossa näyttely nykyisin järjestetään. == Näyttely == Näyttely on nelipäiväinen, ja perusnäyttelyn ohella tapahtumassa järjestetään mm. tottelevaisuus- ja agilitykilpailuja. Vuoden 2010 näyttelyssä ensimmäisenä päivänä osallistuvat työ- ja paimenkoirat, toisena päivänä terrierit ja ajavat- ja jäljestävät koirat, kolmantena päivänä pienet seurakoirat ja käyttökoirat ja neljäntenä päivänä lintukoirat. == Best in Show -voittajat == Taulukon ryhmä-sarake viittaa Cruftsin näyttelyn järjestävän Kennel Clubin käyttämään koirarotujen luokittelujärjestelmään, joka poikkeaa muun muassa Suomen Kennelliiton käyttämästä FCI-järjestelmästä. Vuosi Rotu Sukupuoli Tittelit ja kennelnimi Ryhmä 2015 skotlanninterrieri narttu RUS/BLR/UKR/CRO/LIT/LAT/EST/BALT/SLO/PL/AM CH McVan's To Russia With Love JWW EW terrier 2014 isovillakoira uros UK/AM CH Afterglow Maverick Sabre utility 2013 petit basset griffon vendéen narttu UK CH Soletrader Peek A Boo hound 2012 lhasa apso narttu UK CH Zentarr Elizabeth utility 2011 sileäkarvainennoutaja uros SH CH Vbos The Kentuckian gundog 2010 unkarinvizsla uros SH/AUST CH Hungargunn Bear It'N Mind gundog 2009 sealyhaminterrieri uros AM/CAN/SU CH Efbe's Hidalgo At Goodspice terrier 2008 suursnautseri uros UK CH Jafrak Philippe Olivier working 2007 tiibetinterrieri uros UK/AM CH Araki Fabulous Willy utility 2006 australianpaimenkoira uros AM CH Caitland Isle Take A Chance pastoral 2005 norfolkinterrieri narttu UK/AM CH Cracknor Cause Célèbre terrier 2004 whippet narttu UK CH Cobyco Call The Tune hound 2003 kiinanpalatsikoira uros UK CH Yankee A Dangerous Liaison toy 2002 isovillakoira uros UK/NORD CH Topscore Contradiction utility 2001 basenji uros UK CH Jethard Cidevant hound 2000 kerrynterrieri UK CH Torum's Scarf Michael terrier 1999 irlanninsetteri SH CH Caspians Intrepid gundog 1998 walesinterrieri UK CH Saredon Forever Young terrier :Gundog﻿: saaliin ilmaisevat, esiinajavat ja/tai noutavat metsästyskoirarodut :Hound: ajokoirat ja vinttikoirat :Pastoral: paimenkoirat :Terrier: terrierit :Toy: pienet seura- ja sylikoirat :Utility: "käyttökoirarotuja", jotka on alun perin jalostettu muihin kuin toisten roturyhmien tehtäviin :Working: vartio- ja palveluskoirat. == Lähteet == == Aiheesta muualla == *Cruftsin näyttelyn viralliset sivut *The Kennel Clubin sivut Luokka:Koiranäyttelyt Luokka:Yhdistyneen kuningaskunnan tapahtumat
Dan Seymour

Dan Seymour (22. helmikuuta 1915 Chicago, Illinois, Yhdysvallat – 25. toukokuuta 1993) oli yhdysvaltalainen näyttelijä. Hän näytteli noin 70 elokuvassa ja 300 televisio-ohjelmassa. Seymourin elokuvien joukkoon kuuluvat muun muassa Myrskyvaroitus, Yö Casablancassa, Kirjava satama ja Casablanca, jossa hän näytteli Rick's Cafeen ovimiestä Abdulia. Seymour kuoli sydänkohtaukseen 78 vuoden ikäisenä. == Filmografia == Elokuvat Vuosi Suomenkielinen nimi Alkuperäinen nimi Rooli 1942 Bombs Over Burma Pete Brogranza Kairo Cairo ovimies Hän tuli yöllä The Talk of the Town tarjoilija 2 iloista merimiestä Marokossa Road to Morocco orjien ostaja Casablanca Abdul Mug Town kokki 1943 Tahiti Honey Fats Rhythm of the Islands vartija Sisukkaat salapoliisit suksilla Hit the Ice kokki Tiger Fangs Henry Gratz Klondike Kate pianisti 1944 Kismet turkkilainen kahvilassa Viidakkotytön saari Rainbow Island intiaani Kirjava satama To Have and Have Not Renard Brazil karnivaalikuningas 1945 It's in the Bag! lihava mies Guest Wife asiakas Veripunaisin purjein The Spanish Main vanginvartija Madridin lähettiläs Confidential Agent Muckerji San Antonio rajavartija 1946 Yö Casablancassa A Night in Casablanca poliisi Etsivä tuuli The Searching Wind Torrone Viitta ja tikari Cloak and Dagger Marsoli 1947 Philo Vance's Gamble Jeffrey Connor Hard Boiled Mahoney Armand Orjatyttö Slave Girl tuaregien johtaja Shanghain salakuljettajat Intrigue Karidian 1948 Myrskyvaroitus Key Largo Angel Garcia Sanattomia tunteita Johnny Belinda kauppias Highway 13 Kelleher 1949 Yllämme giljotiini Reign of Terror majatalon isäntä Trail of the Yukon Tom Laroux 1950 Musiikkia veressä Young Man with a Horn Mike Abbott ja Costello muukalaislegioonassa Abbott and Costello in the Foreign Legion Josef Joe Palooka in The Squared Circle Charlie Crawford 1951 Damaskus - vaarojen kaupunki Sirocco varakas syyrialainen Sininen huntu The Blue Veil Pelt 1952 Villin Lännen villikissa Rancho Notorious Komanssi Paul Mara Maru Zuenon Glory Alley Sal Nichols Face to Face rumpali 1953 Tangier Incident tutkija Rabat Gangsterisyndikaatti The System Marty Kuoleman kuilu Second Chance Felipe Gangsterikuningas The Big Heat Atkins 1954 Ihmispeto Human Desire baarimikko 1955 Bud Abbott ja Lou Costello Egyptissä Abbott and Costello Meet the Mummy Josef Kätketty aarre Moonfleet Hull 1956 Sähkötuoli odottaa Beyond a Reasonable Doubt Greco 1957 Ikuinen valhe The Buster Keaton Story päällikkö Undersea Girl Mike Travis Kersantin painajainen The Sad Sack arabipäällikkö 1959 Timanttiluola Watusi Mohamet Kärpäsen paluu Return of the Fly Max Barthold 1972 The Unholy Rollers autokauppias 1973 Parhaat vuotemme The Way We Were vieras 1974 Verinen metsästys The Centerfold Girls asiakas Kuinka kundeja järjestetään The Manhandlers Vito 1975 Pako taikavuorelle Escape to Witch Mountain meedio ==Lähteet== Luokka:Yhdysvaltalaiset näyttelijät Luokka:Vuonna 1915 syntyneet Luokka:Vuonna 1993 kuolleet
Von Schantz

thumb|250px|Sanssinkartano Kauhajoella. Von Schantz on suomalainen aatelissuku. Suomessa suku on hallinnut Sanssinkartanoa Kauhajoella. Wothon atolli tunnettiin nimellä Schantzin saaret Johan Eberhard von Schantzin mukaan. == Suvun jäseniä == * Anton Wilhelm von Schantz (1740–1814), everstiluutnantti ja valtiopäivämies * Berndt Adam Emil von Schantz (1851–1926), maanviljelijä, liikemies, lahjoittaja ja valtiopäivämies, Knut Emil von Schantzin poika * Carl Constantin von Schantz (1773–1851) everstiluutnantti, Turun kruununmakasiinin hoitaja, Johan Ludvig Runeberg mainitsee hänet Vänrikki Stoolin tarinoissa * Carl Eberhard von Schantz (1816–1878), kenraalimajuri Venäjän keisarillisessa armeijassa * Carl Gustaf von Schantz (1896–1954), radioalan pioneeri ja radiotehtailija * Eric von Schantz (1909–1993), suomenruotsalainen toimittaja * Erik von Schantz (1877–1962), diplomi-insinööri ja valtiopäivämies, Helsingin Puhelinyhdistyksen toimitusjohtaja 1924–1948, Fabian Wilhelm von Schantzin poika * Eva Vilhelmina von Schantz (1810–1895), Carl Constantin von Schantzin tytär, kreivi Carl Gustaf Mannerheimin puoliso * Fabian Wilhelm von Schantz (1838–1910), merikapteeni, kauppias ja valtiopäivämies * Filip von Schantz (1835–1865), suomalainen kapellimestari ja säveltäjä * Hedvig von Schantz (1865–1942), suomenruotsalainen runoilija * Johan Eberhard von Schantz (1802–1880), amiraali, laivasuunnittelija * Johan Fredrik von Schantz (1836–1907), kenraali Venäjän laivaston amiraliteetissa * Johannes Eberhard von Schantz (1861–1929), juristi ja virka- ja valtiopäivämies, Filip von Schantzin poika * Knut Emil von Schantz (1824–1899), upseeri, maanviljelijä ja valtiopäivämies,Carl Eberhard von Schantzin veli * Max von Schantz (1922–2007), farmakognosian professori * Märta von Schantz (1923–2014), suomenruotsalainen lähetystyöntekijä ja opettaja == Lähteet == == Aiheesta muualla == * Kuusi veljestä upseerina Suomen sodassa, Hakkapeliitta, 20.12.1938, nro 51-52, s. 24, Kansalliskirjaston digitaaliset aineistot Luokka:Suomalaiset aatelissuvut Luokka:Ruotsin aateli
SBS Eno

SBS Eno on enolainen salibandyyn erikoistunut urheiluseura. SBS Eno on Enon Kisa-Poikien itsenäisesti toimiva alaseura. 2019 SBS-ENO palaa vuosien tauon jälkeen kaukaloon uudistuneella joukkueella. Siirsimme sarjatoiminnan FB Factor ry alaisuuteen, Factor tarjoaa meille parhaat olosuhteet lähteä kehittämään toimintaa vanhoja perinteitä kunnioittaen. Joukkueen nimi SFE (Salibandy Factor Eno) kertoo alkaneesta yhteistyöstä. == Historia == SBS Enon juuret ovat Enon Kisa-Poikien vuonna 1992 aloittamassa ja Uimaharjun Taimen vuonna 1995 aloittamassa salibandytoiminnassa. SBS Eno perustettiin vuonna 1998 yhdistämällä kyseisten seurojen salibandytoiminnat itsenäisesti toimivaksi Enon Kisa-Poikien alaseuraksi. Heti kaudella 1998–1999 SBS Enon B-81-juniorit voittivat ikäluokkansa Suomen mestaruuden. SBS Enon edustusjoukkue nousi kaudella 1999–2000 Salibandyn miesten I-divisioonaan. Kaudella 2000–2001 joukkue sijoittui neljänneksi ja kaudella 2001–2002 itälohkon kolmanneksi. SBS Enon parhaiden pelaajien siirtyessä liigajoukkueisiin seura tippui II-divisioonaan kaudella 2002–2003. Kaudella 2010–2011 SBS Enon edustusjoukkue luopui III-divisioonan sarjapaikastaan pelaajapulan ja taustavoimien hiipumisen vuoksi. Seuralla ei ole muita joukkueita, joten seuran toiminta on toistaiseksi päättynyt. Kaudelle 2011-2012 SBS-Eno Lähtee uusien taustavoimien takaamana jatkamaan Enon salibandy kulttuuria. Joukkue koostuu täysin samasta rungosta joka aiemmin luopui 3 Divisioona paikasta, Tavoitteena on tulevina vuosina nousu takaisin 2-Divisioonaan. Tällä hetkellä Joukkue pelaa 4-Divisioonaa. Nousu 4-divisioonaan kaudelle 2012-2013. == Seuran kasvatit == Parhaimmillaan SBS Enon entisiä pelaajia on pelannut SM-liigassa yhtä aikaa yhdeksän: Tatu ja Petri Väänänen, Jussi ja Antti Tahvanainen, Matti Turunen Jari Aromaa, Timo Tahvanainen, Jarkko Purmonen ja Henri Lomu. Menestynein on MM-kultaakin voittanut Tatu Väänänen. Yläsarjoissa on pelannut ja valmentanut muitakin SBS Enon kasvatteja. Pelaajat kaudella 2011-2012 Hyökkääjät Antti Räty, Joona Korhonen, Pasi Penttinen, Tuomo Marjola, Tatu Romppanen, Mikko Nevalainen, Roman Danilov, Lassi Tahvanainen Keskushyökkääjät Lauri Aho , Petri Vanninen, Pekka Penttinen ( A ) Puolustajat Hemmi Ryhänen, Miikka Kuivalainen, Riku Vuori, Tuomas Väänänen ( C ), Jere Räty, Pekka Ignatius Maalivahti Henri Vänskä ( MV ) Valmennus Tommi Nevalainen Joukkueen Johto Hemmi Ryhänen, Riku Vuori, (Karri Vaakanainen) == Lähteet == == Aiheesta muualla == * SBS Enon kotisivut Luokka:Suomalaiset salibandyseurat Luokka:Eno Luokka:Joensuulaiset urheiluseurat
Aquaria

Aquaria on brasilialainen power metal -yhtye. Yhtye perustettiin vuonna 1999, ja oli alkuperäiseltä nimeltään Uirapuru. Uirapuru-nimellä julkaistiin kaksi demoa, ja vuonna 2002 yhtyeen nimeksi vaihdettiin Aquaria. Aquaria-nimellä yhtye on julkaissut tähän mennessä kaksi albumia. ==Historia== Yhtye perustettiin vuonna 1999 nimellä Uirapuru. Perustajajäseninä toimivat basisti Fernando Giovanetti, kosketinsoittaja Alberto Kury ja sittemmin Revolution Renaissancessa tunnetuksi tullut rumpali Bruno Agra. Yhtye äänitti ensimmäisen demonsa, Here Comes the Life vuonna 2001. Demolla kitaraa soittivat Roberto Scripilliti sekä Leandro Gomes, ja vierailevana laulajana toimi Allegro- yhtyeessä vaikuttanut Ílton Nogueira. Yhtye julkaisi toisen demonsa Flames Of Trinityn vuonna 2002. Demoilla esiintynyt kokoonpano oli muuten sama, mutta Flames Of Trinityllä vokalistina toimi kosketinsoittaja Alberto Kury. Toisen demon julkaisun jälkeen yhtyeen nimi päätettiin vaihtaa Aquariaksi. Nimenvaihdoksen yhteydessä demoilla soittaneet kitaristit Leandro Gomes ja Roberto Scripilliti nostettiin yhtyeen vakituiseksi jäseneksi, ja lisäksi yhtyeeseen liittyi Eternassa, Sacred Sinnerissä ja Denison Fernandesissa tunnetuksi tullut laulaja Leandro Caçoilo. Kuitenkin jo samana vuonna Caçoilo ja Scripilliti erosivat yhtyeestä, ja heidän tilalleen tulivat kitaristi Rick Mour sekä brasilialaisessa Endless-yhtyeessä vaikuttanut laulaja Vitor Veiga. Nyt vakiintuneella kokoonpanolla yhtye julkaisi heinäkuussa 2005 debyyttialbuminsa Luxaeternan. Vuonna 2006 kitaristit Leandro Gomes ja Rick Mour lähtivät yhtyeestä. Heidän tilalleen tuli jo aikaisemmin Aquariassa ja Uirapurussa soittanut Roberto Scripilliti. Tammikuussa 2007 yhtyeen toiseksi kitaristiksi liittyi Endless-yhtyeessä soittanut Gustavo di Padua. Tällä kokoonpanolla yhtye julkaisi vuonna 2007 toisen täyspitkän albuminsa Shambalan. ==Jäsenet== ===Nykyinen kokoonpano=== *Vitor Veiga - laulu (2002-) *Fernando Giovanetti - basso (1999-) *Bruno Agra - rummut (1999-) *Alberto Kury - koskettimet (1999-) *Gustavo di Padua - kitara (2007-) *Roberto Scripilliti - kitara (2002, 2006-) ===Entiset jäsenet=== *Leandro Gomes - kitara (2002-2006) *Leandro Caçoilo - laulu (2002) *Rick Mour - kitara (2002-2006) ==Julkaisut== *Here Comes The Life (2001) *Flames Of Trinity (2002) *Luxaeterna (2005) *Shambala (2007) == Lähteet == ==Aiheesta muualla== * Yhtyeen kotisivut. * Yhtyeen Myspace-sivu. * Tietoa yhtyeestä Rateyourmusic.com:ssa. Luokka:Brasilialaiset power metal -yhtyeet
Todellinen valtioneuvos

Todellinen valtioneuvos () oli keisarinajan Venäjällä ja myös Suomen suuriruhtinaskunnassa käytössä ollut neljännen luokan virka-arvo, joka vastasi kenraalimajuria ja kontra-amiraaliaArvonimet ja aateliset. Eskoff.net.. Samanlainen arvonimi on ollut käytössä myös Saksassa ja Itävallassa.Facta 2001 osa 16 palsta 658. == Luettelo suomalaisista todellisista valtioneuvoksista keisarillisen Venäjän aikana 1809–1917 == *Matthias Calonius (1738-1817) *Carl Erik Mannerheim (1759–1837) *Johan Albrecht Ehrenström (1762-1847) *Jacob Wilhelm Hisinger (1767–1843) *Abraham Arvid Finckenberg (1769-1840) *Fredrik Wilhelm Edelheim (1770–1833) *Carl Gerhard Hising (1782–1844) *Carl Fredrik Richter (1782-1858) *Johan William Forsman (1788-1883) *Alexander Armfelt (1794–1876) *Johan Jakob Europaeus (1795–1875) *Henrik Adolf Mechelin (1813-1899) *Berndt Otto Nymalm (1819-1887) *Alexander af Forselles (1820–1896) *Ludvid Fredrik Heimbürger (1822-1902) *Fredrik Alexander Andersin (1824-1889) *Jakov Tschernischeff (1826-1906) *Mauritz Wladimir Armfelt (1827–1888) *Lorenz Lindelöf (1827-1908) *Fritiof Flodin (1828–1921) *Jaakko Sjölin (1836–1916) *Wilhelm Gabriel Geitlin (1838–1906) *Thiodolf Rein (1838–1919) *Albert Theodor Tötterman (1838–1913) *Sven Wilhelm Hougberg (1839–1905) *Fredrik Saltzman (1839–1914) *Carl Ferdinand Immanuel von Wahlberg (1847–1920) *Frans Brynolf Rosendahl (1848–1917) *Robert Edvard Gripenberg (1852–1937) *Alexis Gripenberg (1852–1927) *Waldemar von Frenckell (1853–1936) *Karl Snellman (1855-1928) *Felix Saarikoski (1857-1920) *Ivan Pauloff (1857–1933) *Martin Alexius Bergh (Martti Wuori) (1858–1934) *Peter Woldemar Hannikainen (1858–1928) *August Ramsay (1859–1943) *Volmari Kanninen (1860-1942) *Axel Fredrik Tigerstedt (1860-1926) *Axel Alfthan (1864–1939) *Ernesti Rainesalo (1864-1929) *Nikolai von Etter (1865-1935) *Alexander von Etter (1867-1939) == Katso myös == * Valtioneuvos (Venäjä) * Rankijärjestelmä == Lähteet == == Aiheesta muualla == Luokka:Venäjän rankijärjestelmä
HMS Kempenfelt (I18)

HMS Kempenfelt (viirinumero D18/I18) oli Britannian kuninkaallisen laivaston C-luokan laivueenjohtaja maailmansotien välillä. Alus myytiin Kanadalle, joka otti sen palvelukseen 19. lokakuuta 1939 River-luokan aluksena HMCS Assiniboine. == Valmistus == Alus tilattiin vuoden 1929 laivasto-ohjelmassa J. Samuel White and Companyltä Cowesista Isle of Wightilta, missä köli laskettiin lokakuussa 1930. Alus laskettiin vesille 29. lokakuuta 1931 ja valmistui 30. toukokuuta 1932.Naval-history.net – HMS Kempenfelt == Palvelus == Palvelukseen otettaessa alus liitettiin Kotilaivaston 2. hävittäjälaivueeseen. Pääosan vuodesta 1929 alus oli Rosythissa, mistä se siirrettiin tammikuussa 1933 Välimeren laivastoon.English, John s. 45 Alus palasi 28. maaliskuuta 1933 kotimaahan, josta se aloitti Itämeren purjehduksen. Palattuaan Itämereltä alus sijoitettiin Devonportiin telakalle, mistä se palasi palvelukseen tammikuussa 1934. Alus johti laivueensa Kotilaivaston mukana Länsi-Intian saaristoon, josta palattiin maaliskuussa Englantiin. Alus vietti vuoden lopun Skandinavian satamissa kiertäen ja Skotlannin tukikohdissa. Lukuun ottamatta lyhyttä koulutuspurjehdusta Välimerellä alus oli elokuuhun 1935 kotimaassa. Se lähti 31. elokuuta Etiopian kriisin vuoksi Punaiselle merelle, minkä jälkeen alus palveli Itä-Intian laivastoasemalla kesäkuuhun 1936. Alus oli vuoden 1936 lopun Välimerellä sekä Espanjan rannikolla muun muassa evakuoiden Britannian kansalaisia alueelta.English, John s. 46 Joulukuussa 1936 alus siirrettiin Devonportin telakalle, josta alus palasi 10. huhtikuuta 1937 palvelukseen. Talvikaudella alus vieraili Espanjan satamassa. Alus oli touko-kesäkuun 1938 telakalla Chathamissa, minkä jälkeen alus vieraili heinäkuussa Itämeren alueen satamissa viettäen loppuvuoden kotimaassa. Toisen maailmansodan alkaessa alus palautettiin aktiivipalvelukseen, jolloin alus määrättiin Portlandiin 18. hävittäjälaivueeseen suojaamaan saattueita sekä partioimaan kanaalin alueella. Kempenfelt, HMS Ardent ja HMS Echo suojasivat 9. syyskuuta lentotukialus HMS Courageousia sukellusveneentorjuntapartiossa (operaatio AS2). Alus palasi 14. syyskuuta Plymouthiin, jossa se valmisteltiin siirrettäväksi Kanadaan. Alus törmäsi 28. syyskuuta Newhavenin edustalla kauppalaiva SS Hesterin kanssa. Laivueenjohtaja piti siirtää vaurioiden korjaamiseksi Devonportiin telakalle. Alus oli kuitenkin päätetty siirtää Kanadalle ja sen virallinen luovutus tapahtui 19. lokakuuta 1939 nimellä HMCS Assiniboine. Alus palasi telakalta 7. marraskuuta.Uboat.net – HMS Kempenfelt == Päälliköt == Aluksen päälliköinä olivat: *Clifford Caslon – 20.syyskuuta 1939 *Charles Eric Glasfurd 20. syyskuuta – 19. lokakuuta 1939 ==Lähteet== * * * ===Viitteet=== Luokka:Kuninkaallisen laivaston C-luokan hävittäjät Luokka:Whiten valmistamat alukset
Dysuria

Dysuria tarkoittaa kipua virtsatessa tai muuten vaikeutunutta virtsaamista. Se voi olla oireena virtsatieinfektiostaTohtori.fi, mutta myös monet muut sairaudet aiheuttavat dysuriaa. Niiden joukossa ovat munuaisten ja virtsarakon syövät.Evaluation of Dysuria in Men == Lähteet == Luokka:Erityselimistön oireet Luokka:Kipu
HMS Kempenfelt

HMS Kempenfelt on ollut kolmen Britannian Kuninkaallisen laivaston aluksen nimenä. * HMS Kempenfelt (1915), Marksman-luokan laivueenjohtaja * HMS Kempenfelt (I18), C-luokan laivueenjohtaja * HMS Kempenfelt (R03), W-luokan hävittäjä.
Plantaarifaskiitti

Plantaarifaskiitti tarkoittaa kantapohjan etu-sisäreunalla kuormittaessa esiintyvää kiputilaa. Kyse on yleensä jalkapohjan jännekalvon kroonisesta ylirasituksesta johtuvasta kiputilasta. Tilaa kutsutaan myös insertiotendiniitiksi, koska jos jännekalvon kiinnityskohta on paksuuntunut, se voi näkyä röntgenkuvassa ”luupiikkinä”. Tämä ei kuitenkaan ole oikea syy vaan seuraus, kun kipukohtaan vähitellen kertyy kalkkia. Selkäkuntoutus Plantaarifaskiitti on melko pitkäkestoinen ja rajoittaa usein sairastuneen liikkumista. Hoidossa voidaan turvautua esimerkiksi tukipohjallisiin tai venytysharjoituksiin.Plantaarifaskiitti Osalla potilaista sairaus pitkittyy entisestään. Kipu voi myös levitä.WCB Alberta: Plantar Fasciitis - P2.1 Yölastoja suositellaan käytettäväksi, mikäli kipua on erityisesti aamuisin. Plantaarifaskiitin voi laukaista esimerkiksi rasitus, ylipaino, pitkäaikainen seisominen sekä erityisen kovalla pinnalla liikkuminen. Paras hoitokeino on High- load Strength training- harjoittelu. Pehmustetut kantapääpohjalliset tai ilmatyynyside voi myös auttaa. == Lähteet == Luokka:Tuki- ja liikuntaelinten sairaudet Luokka:Seulonnan keskeiset artikkelit
Seafight

Seafight on merille sijoittuva selainpohjainen monen pelaajan tietokonepeli. Pelin julkaisi Bigpoint vuonna 2006. Seafight on ilmainen ja siellä on melkein 40 miljoonaa rekisteröitynyttä pelaajaa. Peli ei vaadi Adobe Flash Playerin lisäksi muita asennuksia. == Kehittyminen == Aluksi pelaajalla on huono laiva, ja tämä voi liikkua vain 1-tason kartoilla. Kun tekee tehtäviä, saa kokemuspisteitä, ja kun niitä on riittävästi, voi tehdä merirosvotestin. Merirosvotestin jälkeen pääsee aina yhden kartan ylemmäksi. Yhteensä tasoja on 20. Eliittilaivan ostettuaan pelaaja saa eliittikuulia (admiraalikanuunoilla myös muita kuulia) ampumalla eliittipisteitä. Kun on saanut tietyn määrän eliittipisteitä, pelaaja saa 2. tason eliittilaivan. Tasoja on yhteensä 27, joista viimeisten saaminen vaatii huomattavasti enemmän eliittipisteitä kuin ensimmäisten. == Alukset == Pelissä on 18 alusta, jotka voi ostaa kullalla. On myös valittavana 2 helmillä ostettavaa laivamallia. 18 kultalaivaa ovat tavallisia (eri kokoisia ja näköisiä) ja niiden saavuttamiseksi vaaditaan aina tiettyjä asioita tai tasoja, mutta helmimallit saa ostettua vaikka heti jos on vain tarpeeksi helmiä niiden ostamiseen. == Jackpot-taistelu == Jackpot- taistelussa pelaaja voi voittaa kimalteista keräämänsä jättipottieurot aidoksi rahaksi. === Miten Jackpot-taistelu toimii? === Päävoittoeurot, joita voit kerätä kartalta menee ns. päävoittoon. Joka kuukausi käydään Päävoittotaistelu. Tämä järjestetään jokaisen kuukauden viimeisenä viikonloppuna. Kun ilmoittaudut Päävoittotaisteluun, sinulta kysytään tiettyjä tietoja - täytä kaikki tarvittavat tiedot, tämä helpottaa palkinnon maksamista jos voitat kyseisen taistelun. Päävoittotaisteluun osallistuvat kokoontuvat Päävoittokartalla ja taistelevat toisiaan vastaan. Normaalisti taistelu kestää klo 15.00-21.00 välisen ajan. Jos päävoittotaistelukartalla on useampi kuin yksi pelaaja klo 21.00 jälkeen niin voittaja valitaan arvalla. Huomaa: Päävoittoeuroilla (€) ei ole muuta käyttöä, eikä sitä voi käyttää pelissä. == Helmet == Helmiä voi hankkia keräämällä kimalteita ja hylkyjä. Jos sinulla ei ole tarpeeksi kultaa laivasi varustukseen niin pystyt vaihtamaan helmiä kullaksi jos pakottava tarve tulee. Helmien ostaminen Helmiä voi ostaa esim. matkapuhelimella. 5000 helmeä maksaa 2 euroa. Maksuvaihtoehtoina on tilisiirto, luottokortti, soittaminen, tekstiviestit, nordean solo, paypal jne. Pelissä voi myös ostaa tuplaajan, joka tuplaa saatavan määrän, muttei hintaa. Pelissä on myös Happy Hour (x2) ja Mega Happy Hour (x3). Jalkapallopelistä tulee myös mahdollisesti lisää pelivaluuttaa tilauksista. == Kilta == Pelissä voit liittyä jonkun toisen omistamaan kiltaan tai tehdä oman killan. Killassa on yksi johtaja ja kaksi neuvonantajaa, jotka huolehtivat killasta. Jokaisella killalla on oma keskusteluhuone pelissä. Killassa on yleensä veroprosentti, jossa jäsenet joutuvat maksamaan esim. 3 prosenttia kullastaan killalle. Killanjohtaja pystyy antamaan jokaiselle jäsenelle aina tarvittaessa killan kassasta kultaa. == Aiheesta muualla == * Seafight sivut * Seafight foorumi * Bigpointin ohjesivusto pelille Luokka:Selainpelit
Châtelet’n metroasema

Châtelet’n metroasema on Pariisin metron metroasema, jonka kautta kulkee viisi linjaa: 1, 4, 7, 11 ja 14. Linjalle 11 asema on pääteasema. Châtelet’n metroasema on yhdistetty Châtelet–Les Hallesin RER-kaupunkijuna-asemaan noin 750 m pitkää käytävää pitkin ja yhdessä ne muodostavat maailman suurimman metroaseman. Vuonna 2019 Châtelet’n metroasemalle tehtiin 10 766 712 matkaa eli se oli Pariisin metron 12. vilkkain asema. == Historia == Châtelet’n asema avattiin kolme viikkoa sen jälkeen, kun linjan 1 alkuperäinen osuus Porte de Vincennes–Porte Maillot avattiin 19. heinäkuuta 1900. Linjan 4 laiturit avattiin osana ensimmäistä osuutta 21. huhtikuuta 1908. Se oli linjan 4 eteläinen pääteasema kunnes osuus Châtelet–Raspail avattiin 9. tammikuuta 1910. Linjan 7 laiturit avattiin 16. huhtikuuta 1926 laajennuksen Palais Royal–Pont Marie myötä nimellä Pont Notre-Dame – Pont au Change. Silloin asemalla ei ollut yhteyttä linjojen 1 ja 4 laitureille. 15. huhtikuuta 1934 avattiin linjojen 1 ja 4 laiturit sekä linja 7:n laiturit yhdistävä käytävä avattiin. Samalla linjan 7 asema uudelleennimettiin. 28. huhtikuuta 1935 avattiin linjan 11 laiturit. 9. joulukuuta 1977 Châtelet-Les Hallesin RER- asema avattiin sisältäen liukukäytävällä varustetun yhdyskäytävän Châtelet’hen. Linjan 14 laiturit avattiin linjojen 1 ja 4 laiturien lähellä 15. lokakuuta 1998 osana ensimmäistä osuutta. == Galleria == Tiedosto:Entrée Métro Châtelet Paris 1.jpg|Aseman sisäänkäynti. Tiedosto:Accès Station Métro Châtelet Place Sainte Opportune - Paris I (FR75) - 2021-12-21 - 4.jpg|Aseman sisäänkäynti. Tiedosto:Accès Station Métro Châtelet Rue Lavandières Sainte Opportune - Paris I (FR75) - 2021-12-21 - 4.jpg|Aseman sisäänkäynti. Tiedosto:Station Métro Châtelet ligne 1 Paris 3.jpg|Linja 1:n laituri. Tiedosto:Metro Paris - Ligne 4 - station Chatelet 01.jpg|Linja 4:n laituri. Tiedosto:Station Châtelet ligne 7.jpg|Linja 7:n laituri. Tiedosto:Châtelet - Ligne 11 - MP 59 et MP 73.jpg|Linja 11:n laituri. Tiedosto:Station Métro Ligne 14 Châtelet - Paris I (FR75) - 2020-12-30 - 1.jpg|Linja 14:n laituri. == Lähteet == == Aiheesta muualla == Luokka:Pariisin metroasemat